《廷实累约游厓山不遂世卿在数千里外不期而同固亦有数次旧韵寄廷实》
明代·陈献章

海中来觅羡门生，雪浪如山故故倾。画舫两期人不至，苍厓一别岁频更。

嘈嘈鼓笛轰云下，弄弄波涛到月明。谁道青莲李居士，一槎千里共浮溟。

作者简介：（1428—1500）明广东新会人，字公甫，号石斋，晚号石翁，居白沙里，学者称白沙先生。正统十二年，两赴礼部不第。从吴与弼讲理学，居半年而归。筑阳春台，读书静坐，数年不出户。入京至国子监，祭酒邢让惊为真儒复出。成化十九年授翰林检讨，乞终养归。其学以静为主，教学者端坐澄心，于静中养出端倪。兰溪姜麟称之为“活孟子”。又工书画，山居偶乏笔，束茅代之，遂自成一家，时呼为茅笔字。画多墨梅。有《白沙诗教解》、《白沙集》。